Monaco

As Fiaschtndum Monaco is a Stodstoot in Westeiropa. Es liegt, vo Frankreich umschlossn, an as Middlmeea-Gstod in da Nachan zua italienischn Grenz. Frankreich is fia de militärische Sicherheit vo Monaco zuaständig.

Da Nama geht auf griachische Siedla zruck, de wo si im 5. Joarhundat v. Kr. im Gebiet vom heitign Monaco niedaglossn ham. Heit is Monaco bsundas bei de Reichn vo da Wejd ois Wohnsitz begeat, wei koa Einkommensteia und koa Erbschaftsteia erhom werd und im Ausland begangane Finanzvergehn net vafoigt wern.

 Gschicht 

Monaco steht seit am 13. Joarhundat unta da Herrschaft vo de Grimaldi (urspringli aus Genua). 1731 is de männliche Linie vo da Familie ausgstorbn, de Familie Goyon-Matignon (eigheirat) is in Nama und Herrschaft nochgfoigt. Am 17. Juli 1918 is a Erschts Bilaterals Obkomma mit Frankreich gschlossn worn. Internationale Aufmerksamkeit hots 1956 gem, wia de amerikanische Schauspuiarin Grace Kelly an Fiaschtn Rainier gheirat hod. 1993 is da Beitritt zur UN eafoigt. Seitm  7. Jenna 2000 gibts an ständigen Vertreter bei der EU in Brüssel. 2005 is des Zwoate Bilaterale Obkomma mit Frankreich gschlossn worn.

 Eadkund 

Des Fiaschtndum liegt an da franzesischen Mittelmeagstod, auf 43° 44' neadlicha Broadn und 7° 25' estlicha Läng zwischn da franzesischn Stod Nizza im Westn (15 km Entfernung) und da franzesisch-italienischen Grenz im Osten. De Gstodläng vom Fiaschtndum betrogt 4,1 km. In de letztn Joarzehnte hod ma des Stootsgebiet durch Landgewinnung um 40 ha auf 197 ha (1,97 km²) vagrässat.

Mit seina recht kloanan Fläch is Monaco, nochm Vatikanstaat, da kloanste Stoot vo da Wejd, hod oba de hechste Einwohnadichte vo alle Stootn.

 Verwoitungsgliedarung 

De Unterscheidung zwischn Staat und Stod is rein theoretisch, da Staat besteht de facto nur aus da Stod. Nach da Verfassung vo 1911 war des Fürstentum ursprünglich in drei Gmoana gliedert:

 Monaco (Monaco-Ville, Oidstod mit Fiaschtnnpalast)
 Monte Carlo (Nordosten)
 La Condamine (Westen und Nordwesten mit Hafengebiet)

1917 san aba de drei Gmoana in oane zsamgfasst worn und geltn iatz ois Stodbezirke (Quartiers). Ois vierta Stodbezirk is Fontvieille dazuakemma, der ab in ebba 1970 im Sidwestn duach Neilandgwinnung aus'm Meer entstandn is. In da Folge san no mehra Stodbezirke entstandn.

Heit werd des Fiaschtndum in 10 Stodbezirke gliedert.

 Nr Stodbeziak (Quartier) Fläch (m2) Eihwohna (ZensusZensus 2000) Dichtn km−2 Blocks (îlots) Omeakung Ehemolige Gmoa Monaco 05 Monaco Ville 184.750 1.034 5.597 19 Oidstod mit Fürstenpalast Ehemolige Gmoa Monte Carlo 01  Monte Carlo/Spélugues (Bd. Des Moulins-Av. de la Madone) 281.461  3.034  10.779  20  Wohngebiete und Hotels 02  La Rousse/Saint Roman (Annonciade-Château Périgord) 105.215 3.223 30.633 15 im Nordostn, mit Le Ténao 03 Larvotto/Bas Moulins (Larvotto-Bd Psse Grace) 328.479 5.443 16.570 15 Küstengebiet im Osten 10 Saint Michel (Psse Charlotte-Park Palace) 142.223 3.807 26.768 24 zentrals Wohngebiet Ehemolige Gmoa La Condamine 04 Condamine 237.283 3.847 16.213 27  Nordwestn mit am Hofngebiet 07 La Colle (Plati-Pasteur-Bd Charles III) 188.073 2.822 15.005 15  an der Westgrenz mit Cap d'Ail 08 Les Révoires  (Hector Otto-Honoré Labande) 75.747 2.515 33.203 11  mit dem Jardin Exotique 09 Moneghetti/ Bd de Belgique  (Bd Rainier III-Bd de Belgique) 107.056 3.003 28.051 18   Neilandgwinnung ausm Meer 06 Fontvieille 324.157 3.292 10.156 9  Neilandgwinnung (seit 1971) 11 Le Portier 275.0001) - - -  geplant (Bezug ab 2014)   Monaco 1.974.444 32020 16217 173    1) geplante Flächn, net in da Summe enthoitn

 Weda 

In Monaco herrscht a ognehms Mittelmääaklima, mit muidn Wintan und woarman, nia z hoassn Summan.

 Bevejkarung 

Monaco ist oana vo de am dichtesten bsiedlten unabhängign Stootn auf dera Wejd (uma 18.000 Eihwohna pro km²). De Eihwohna vo Monaco wern Monegassen gnennt. De hoamische Bevejkarung (2004: 7.600) mocht oba nua an relativ kloan Otei vo da Bevejkerung aus. 47 % vo de Eihwohna san Franzosn. Italiener und Monegassen mochan jeda 16 % vo da Bevejksrung aus. De restlichn 21% vateil si auf 125 verschiedne Nationaliteten.

 Sproch 

As Monegassische ist a romanischa Dialekt, de wo mitm ligurischen Dialekt vom Italienischn vawandt is. Alloanige Amtssproch is aba Franzesisch. Dazua werd in Monaco aa no Italienisch und Englisch gredt.

 Religion 

De Remisch-Katholische Kira is de Stootskira. Monaco is da Sitz von am Erzbischof, dea wo direkt am Heiligen Stui untastejt is.

 Literatua 

 Veszelits, Thomas: Die Monaco AG. Wie die Grimaldis ihr Fürstentum vergolden. Frankfurt a. Main 2006, ISBN 3-593-37956-2
 Bettina Grosse de Cosnac: Der Clan von Monaco - Geschichte und Gegenwart der Grimaldis, Europa-Verlag, Hamburg, 2002, ISBN 3-203-77520-4

 Im Netz 

 Hoamseitn vo da Regierung vo Monaco
 Lända- und Reiseinformationa vom Auswärtigen Amt

 Beleg 

Kategorie:Staat in Europa
Monaco
Kategorie:Mitglied des Europarats